Σύστημα Αναφοράς

Σύστημα Αναφοράς

Σύστημα αναφοράς, Reference frame

Περιληπτικά
Χρησιμοποιείται στην Φυσική.

Είναι ένα μαθηματικό σημείο (O) όπου θεωρητικά βρίσκεται ο παρατηρητής ενός φυσικού φαινομένου εφοδιασμένος με τα απαραίτητα όργανα καταμέτρησης (ιδανικής λειτουργίας) ώστε να παρατηρήσει και να καταμετρήσει τις τιμές που λαμβάνουν τα φυσικά μεγέθη του φαινομένου αυτού.

Αναλυτικά
Ως σύστημα αναφοράς (Reference Frame) θεωρείται ένα (μαθηματικό) Σύστημα Συντεταγμένων (Coordinate System) (Oxyz) (ή αντίστοιχα Οt), εφοδιασμένο με ένα αυτόματο σύστημα μέτρησης που περιλαμβάνει ιδανικούς μετρητές (π.χ. (χωρό)μετρα και χρονόμετρα) καθώς και τους κατάλληλους ανιχνευτές.

Η μέτρηση γίνεται στην αρχή Ο του συστήματος.

Χρησιμοποιείται επίσης συχνά, και εντελώς ισοδύναμα, ο όρος παρατηρητής (observer). Αυτό γίνεται όταν θέλουμε να προσδώσουμε μια «ανθρώπινη» χροιά στο «ψυχρό» μαθηματικό σύστημα αναφοράς (άλλωστε υποτίθεται ότι πίσω από κάθε μετρητικό σύστημα βρίσκεται ο άνθρωπος χειριστής του αλλά και δέκτης των αποτελεσμάτων του).

Εννοείται όμως ότι στη Φυσική ο όρος αυτός είναι απηλλαγμένος από τις ανθρώπινες ατέλειες, όπως αναφέραμε και παραπάνω, και είναι εξιδανικευμένος.